Κανονισμός (ΕΚ) αριθ. 1387/2003 της Επιτροπής
της 1ης Αυγούστου 2003
για την τροποποίηση του κανονισμού (ΕΚ) αριθ. 2300/97 περί λεπτομερειών εφαρμογής του κανονισμού (ΕΚ) αριθ. 1221/97 του Συμβουλίου περί των γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1221/97 του Συμβουλίου, της 25ης Ιουνίου 1997, περί γενικών κανόνων εφαρμογής για ενέργειες βελτίωσης της παραγωγής και της εμπορίας του μελιού(1), όπως τροποποιήθηκε από τον κανονισμό (ΕΚ) αριθ. 2070/98(2), και ιδίως το άρθρο 5,
Εκτιμώντας τα ακόλουθα:
(1) Ο κανονισμός (ΕΚ) αριθ. 2300/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 1216/2002(4), καθόρισε τις αναγκαίες διατάξεις για την εφαρμογή των ετησίων εθνικών προγραμμάτων που προβλέπονται από τον κανονισμό (ΕΚ) αριθ. 1221/97. Η κοινοτική χρηματοδότηση των προγραμμάτων αυτών γίνεται συναρτήσει του μελισσοκομικού κεφαλαίου κάθε κράτους μέλους που εμφαίνεται σε παράρτημα του κανονισμού (ΕΚ) αριθ. 2300/97.
(2) Υπήρξαν προσαρμογές του μελισσοκομικού κεφαλαίου στις ανακοινώσεις των κρατών μελών για να επικαιροποιήσουν τα διαρθρωτικά στοιχεία για την κατάσταση του τομέα όπως αυτό προβλέπεται στο άρθρο 1 στοιχείο α) του κανονισμού (ΕΚ) αριθ. 2300/97.
(3) Πρέπει συνεπώς να τροποποιηθεί ο κανονισμός (ΕΚ) αριθ. 2300/97.
(4) Δεδομένου ότι ο κανονισμός (ΕΚ) αριθ. 2300/97, στο άρθρο 2 παράγραφος 2, προβλέπει ως ημερομηνία εκτέλεσης των ετησίων προγραμμάτων δράσεως τις 31 Αυγούστου, πρέπει να προβλεφθεί η εφαρμογή του παρόντος κανονισμού από την περίοδο 2003/04.
(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 2300/97 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται για πρώτη φορά για τα ετήσια προγράμματα που αφορούν την περίοδο 2003/04.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Αυγούστου 2003.